b'\n_START_ARTICLE_\nIl conquistatore di Corinto\n_START_SECTION_\nJuoni\n_START_PARAGRAPH_\nKenturio Caius Vinicius l\xc3\xa4hetet\xc3\xa4\xc3\xa4n vuonna 146 eaa. Korinttiin est\xc3\xa4m\xc3\xa4\xc3\xa4n aikhaialaisliiton kapinan Roomaa vastaan. Caius haavoittuu taistelussa ja piiloutuu roomalaisia kannattavan Callicratesin luokse. Roomaa vastustavan Critolauksen tyt\xc3\xa4r Hebe rakastuu Caiukseen, mik\xc3\xa4 tekee Callicratesin vaimon Artimeden mustasukkaiseksi. Artimede paljastaa Caiuksen ja Hebe lupaa menn\xc3\xa4 naimisiin korinttilaisten komentajan Diaeuksen kanssa pelastaakseen rakastettunsa. Callicrates vapauttaa Caiuksen, joka yritt\xc3\xa4\xc3\xa4 est\xc3\xa4\xc3\xa4 Korintin tuhon. Roomalaiset hy\xc3\xb6kk\xc3\xa4\xc3\xa4v\xc3\xa4t kaupunkiin ja Caius pelastaa Heben.\n_START_SECTION_\nTuotanto\n_START_PARAGRAPH_\nIl conquistatore di Corinto on kuvattu Euroscope-laajakangastekniikalla Eastmancolor-v\xc3\xa4reiss\xc3\xa4. Sen ulkomaille viety versio on lyhennetty 105 minuutista 78 minuuttiin. Taistelukohtaukset on kuvattu samaan aikaan Troijan urhojen kanssa tai lainattu Carlo Ludovico Bragaglian Hannibalista._NEWLINE_Elokuva on v\xc3\xa4rik\xc3\xa4s pukudraama, joka ei kohoa tyylilajinsa keskitason yl\xc3\xa4puolelle. Sen puutteita ovat j\xc3\xa4ykk\xc3\xa4 sankaripari sek\xc3\xa4 historiallinen asenne, jonka mukaan Korintin tuhonneet roomalaiset ovat tarinan sankareita. N\xc3\xa4yttelij\xc3\xb6ist\xc3\xa4 erottuvat elokuvan roistoa esitt\xc3\xa4v\xc3\xa4 John Drew Barrymore sek\xc3\xa4 roomalaista terminaattoria muistuttava Gordon Mitchell.\n_START_SECTION_\nDVD-julkaisut\n_START_PARAGRAPH_\nIl conquistatore di Corinto on saatavilla espanjalaisen Filmaxin hyv\xc3\xa4laatuisena DVD:n\xc3\xa4, joka sis\xc3\xa4lt\xc3\xa4\xc3\xa4 espanjan- ja englannikieliset \xc3\xa4\xc3\xa4niraidat. Saksalainen julkaisu on pelk\xc3\xa4st\xc3\xa4\xc3\xa4n saksankielinen.'